The Hustler (filma)

The Hustler (euskaraz Iruzurgilea) 1961eko Robert Rossen estatubatuar zinema zuzendari eta ekoizleak zuzendu, ekoiztu eta Sidney Carroll gidoigilearekin batera idatzitako drama film bat da. 1959ko Walter Tevis idazlearen izenburu berdineko eleberrian oinarritua dago. Paul Newman, Jackie Gleason, Piper Laurie eta George C. Scott aktoreek antzeztu zuten.

Zortzi Oscar Sarietarako izendapenak jaso eta bi irabazi zituen: Argazkigintza onenaren Oscar Saria (Eugen Schüfftan) eta Zuzendaritza artistiko onenaren Oscar Saria (Harry Horner eta Gene Callahan).

1986an Martin Scorsesek zuzendutako The Color of Money jarraipena izan zuen.

 Argumentua 

Eddie Felson (Paul Newman) gizon gazte harroputz eta moralik gabekoa da, maiz billar aretoetan arrakasta osoz jokatu ohi du. Denetan onena izateko asmoz, Minnesota Fats (Jackie Gleason) billar jokalari paregabeari erronka luzatu nahiko dio. Azkenean hark baiezkoa eman eta biak jokatzean, Felsonek bere buruan duen gehiegizko segurtasunaren ondorioz galdu egingo du. Sarah Packard (Piper Laurie) emakumeak berarekiko duen maitasunak bizimodu mota hori uzten lagun diezaioke, baina Eddiek egoskor, txapeldunari irabazi arte ez du etsiko, horretarako direnak eta ez direnak egin behar baldin badira ere.

 Aktoreak 

 Paul Newman: Eddie Felson
 Jackie Gleason: Minnesota Fats
 Piper Laurie: Sarah Packard
 George C. Scott: Bert Gordon
 Myron McCormick: Charlie
 Murray Hamilton: Findley
 Michael Constantine: Big John
 Stefan Gierasch: Apaiza
 Clifford Pellow: Turk

 Jake LaMotta: Tabernaria
 Gordon B. Clarke: Kutxazaina
 Alexander Rose: Tantu jartzailea
 Carolyn Coates: Zerbitzaria
 Carl York Young: Iruzurgilea
 Vincent Gardenia: Tabernaria
 Gloria Curtis: Berokidun neska
 Charles Dierkop, Donald Crabtree

 Kanpo estekak 
 The Hustler filmaren iragarkia ikusgai. Youtube.com 
 IMDBko fitxa irakurgai 

Kategoria:Robert Rossenek zuzendutako filmak
Kategoria:Ameriketako Estatu Batuetako filmak
Kategoria:Drama filmak
Kategoria:Apustu-jokoei buruzko filmak
Kategoria:Zuzendaritza artistiko onenaren Oscar sariaren irabazleak
Kategoria:Argazkigintza onenaren Oscar sariaren irabazleak
Kategoria:New Yorken girotutako filmak
Kategoria:Kentuckyn girotutako filmak
Kategoria:Zuri-beltzeko filmak
Kategoria:1961eko filmak